EKONOMIJA I GOSPODARSTVO

**EKONOMIJA**

* grč. *oikos* – kuća, kućanstvo; *nomos* – zakon, pravilo, red
* grč. *oikonomija* – gospodarstvo, upravljanje gospodarstvom
* **Ekonomija** proučava način na koji društva upotrebljavaju ograničene resurse za proizvodnju korisnih dobara i kako ih raspodjeljuju između različitih skupina ljudi
* 1776. g. Adam **Smith** – *Bogatstvo naroda* – godina nastanka ekonomije kao znanosti

**GOSPODARSTVO –** posebno područje djelovanja međusobno povezanih aktivnosti proizvodnje i potrošnje

* *nacionalno i globalno gospodarstvo*

PODRUČJA EKONOMIJE

* dva su osnovan područja ekonomije:

1. **MIKROEKONOMIJA** - proučava ponašanje pojedinačnih gospodarskih dijelova kao što su poduzeća i kućanstva tj. proizvođači i potrošači, te odnose među njima
2. **MAKROEKONOMIJA** – proučava **gospodarstvo u cjelini**

POJMOVI

* **EKONOMIJA** proučava način na koji društva upotrebljavaju ograničene resurse za proizvodnju korisnih dobara i kako ih raspodjeljuju između različitih skupina ljudi
* **GOSPODARSTVO** je poseban sustav organizacije za proizvodnju, raspodjelu, razmjenu i potrošnju koji obuhvaća djelatnosti, pravila i institucije kojima se te aktivnosti provode
* **MAKROEKONOMIJA** – proučava **gospodarstvo u cjelini**
* **MIKROEKONOMIJA** – proučava ponašanje pojedinačnih gospodarskih dijelova kao što su poduzeća i kućanstva tj. proizvođači i potrošači, te odnose među njima

OGRANIČENOST DOBARA

**PRIVREĐIVANJE** – svjesna ljudska djelatnost kojom se nastoji smanjiti ograničenost sredstava, odnosno dobara kojima se zadovoljavaju ljudske potrebe.

**DOBRO** – sredstvo koje može zadovoljiti neku potrebu (ograničena i neograničena dobra)

* **neograničena** dobra ili **slobodna** dobra – ona dobra kojih u prirodi ima u beskonačno velikim količinama (zrak, sunčeva toplina, svjetlost, more...)
* **APSOLUTNA** i **RELATIVNA** OGRANIČENOST DOBARA – za ekonomiju je važna relativna ograničenost (ograničenost dobra u usporedbi s ljudskim potrebama) – *npr. nafta*

EKONOMSKA DOBARA

**EKONOMSKO DOBRO** – svaka stvar ili usluga koja je željena i rijetka, a rezultat je privređivanja

* ekonomska dobra se djele na **proizvode** i **usluge**
* neograničene želje i potrebe uz rijetke resurse, uvjetuju postojanje ekonomskih dobara, odnosno dobara koja su relativno nedovoljna i rijetka

**ZAKON OGRANIČENOSTI** – dobra su rijetka jer nema dovoljno resursa kako bi se proizvela sva dobra koja ljudi žele potrošiti

* *Kako zadovoljiti neograničene želje ljudi s ograničenim dobrima (resursima)?*
* *Osnovni problem svakog gospodarstva je dovođenje u sklad ograničenosti resursa s neograničenošću želja*

ČINITELJI PROIZVODNJE

**ČINITELJI PROIZVODNJE** – proizvodni resursi ili *inputi* u proizvodnji svi su **prirodni, proizvedeni i ljudski izvori** koji su **ograničeni**, rabe se u proizvodnji dobara, odnosno za dobivanje *outputa* (proizvoda i usluga).

**PRIRODNI IZVORI** su bogatstva dostupna ljudima koja se nalaze u prirodi (ugljen, nafta, Zemljina površina, šume, željezna ruda, voda...)

* neke države su bogate prirodnim izvorima (Rusija, SAD) a neke oskudjevaju s njima (Japan, Švicarska) te države su bogate proizvedenim dobrima

**RAD** je svjesna čovjekova aktivnost (fizičke i umne sposobnosti ljudi koje koriste u proizvodnji dobara i usluga)

**KAPITAL** je oblik trajnih dobara koja se upotrebljavaju u proizvodnji drugih dobara (uređaji, alati, strojevi)

* npr. automobil može biti potrošačko dobro i kapitalno dobro   
  *(ako automobil koristimo za osobne potrebe onda je on potrošačko dobro, ako ga koristimo za prijevoz usluga onda je on kapitalno dobro)*

**PODUZETNIŠTVO** ljudska aktivnost kombiniranja resursa, organiziranja aktivnosti i njihova vođenja i upravljanja radi proizvodnje dobara i usluga

* osobe koje se angažiraju u poduzeću za pronalaske, organizaciju proizvodnje i preuzimanje rizika

|  |
| --- |
| KLJUČNI POJMOVI   * **PRIVREĐIVANJE** – svjesna ljudska djelatnost kojom se nastoji smanjiti ograničenost sredstava, odnosno dobara kojima se zadovoljavaju ljudske potrebe. * **DOBRO** – sredstvo koje može zadovoljiti neku potrebu (ograničena i neograničena dobra) * **EKONOMSKO** **DOBRO** – svaka stvar ili usluga koja je željena i rijetka, a rezultat je privređivanja * **ZAKON** **OGRANIČENOSTI** – dobra su rijetka jer nema dovoljno resursa kako bi se proizvela sva dobra koja ljudi žele potrošiti * **ČINITELJI** **PROIZVODNJE** – proizvodni resursi ili *inputi* u proizvodnji svi su prirodni, proizvedeni i ljudski izvori koji su ograničeni, rabe se u proizvodnji dobara, odnosno za dobivanje *outputa* (proizvoda i usluga) – **prirodni izvori, rad, kapital** i **poduzerništvo** |

OPORTUNITETNI TROŠAK

**OPORTUNITETNI TROŠAK** – iznos jednog dobra kojega se treba odreći da bi se dobilo više drugoga, odnosno vrijednost napuštene mogućnosti (druga najbolja varijanta od koje se odustaje).

* odluka da se za nešto troši **više** automatski znači da se za nešto troši **manje**
  + *npr. razmišljam o kupnji bicikla, ali s tim novcem mogu kupiti i računalo, mobitel...*
* odabir jedne želje znači odricanje od druge želje - ta druga želja od koje se odustaje naziva se **oportunitetni trošak**

TEMELJNA EKONOMSKA PITANJA

* zbog ograničenosti prirodnih izvora, kapitalnih dobara, rada i poduzetništva, svaka zemlja može u bilo kojoj godini proizvest određenu količinu dobara
* postoje **tri pitanja** na koja mora odgovoriti gospodarstvo svakog društva:
  + 1. **ŠTO** proizvoditi (koja dobra i usluge proizvesti)
    2. **ZA KOGA** proizvoditi
    3. **NA KOJI NAČIN** proizvoditi

ŠTO PROIZVODITI

* što proizvoditi (što tržište traži) odlučuju potrošači svojim dohotkom
* u tržišnim gospodarstvima potrošači putem tržišnog mehanizma izabiru koja dobra proizvesti (mehanizmi ponude i potražnje)

KAKO PROIZVODITI

* kako proizvoditi:
  + 1. pojedinačno - brodovi;
    2. serijski – automobili;
    3. masovno – žarulje, kruh, pivo...
* to je određeno **konkurencijom** među proizvođačima i **tehnologijom** kojom se raspolaže
* konkurencija prisiljava proizvođače (vlasnike) da odaberu najbolje metode ako žele zaraditi više
* gospodarski izazov je proizvesti dobra ili usluge uz što manji oportunitetni trošak *(npr. žanje pšenice)*

ZA KOGA PROIZVODITI

* za koga proizvoditi odlučuje se na tržištu
* ako tržište ne prihvaća proizvod proizvođač ga neće proizvoditi
* proizvod može biti kvalitetatan ali ga tržište ne prihvaća
* za koga proizvoditi ponekada odlučuje i država (npr. za vojsku u vrijeme rata)

ALTERNATIVNI EKONOMSKI SUSTAVI

* odgovori na temeljna ekonomska pitanja mogu
* ovisno o odgovoru na tri temeljna ekonomska pitanja, razlikujemo **četiri tipa gospodarstva**:
  + 1. **OBIČAJNO**
    2. **KOMANDITNO ILI PLANSKO**
    3. **TRŽIŠNO**
    4. **MJEŠOVITO**

OBIČAJNO GOSPODARSTVO

* uglavnom su bila zastupljena u prošlosti
* jak utjecaj tradicije
* proizvodnja za vlastite potrebe
* stočarsko-nomadska plemena (stočarstvo), primitivna poljoprivreda, zanimanje se prenosi sa oca na sina...
* mogu se naći u nekim primitivnim neindustrijskim područjima svijeta u kojima nema nacionalnog gospodarstva (Etiopija, Egipat, Bangladeš itd.)

KOMANDITNO ILI PLANSKO GOSPODARSTVO

* plan za gospodarstvo donosi se na najvišoj državnoj razini (što, kako i za koga će se proizvoditi)
* faktori proizvodnje su u većini slučajeva u državnom ili društvenom vlasništvu (danas Sj. Koreja, Kuba, prije Jugoslavija, SSSR, Istočni blok)
* za komandno gospodarstvo nije bitno vlasništvo nad resursima već **dominacija države**

TRŽIŠNO ILI LAISSEZ-FAIRE GOSPODARSTVO

* u tržišnom gospodarskom sustavu dominira **načelo slobodnog tržišta**
* laissez-faire (*fra. pustite neka svatko čini što hoće*) osnovna je krilatica klasične ekonomija a podrazumjeva da se stvari same od sebe odvijaju
* cijena se formira na temelju ponude i potražnje
* mala ili gotovo nikakva uloga države
* pojedinci i privatna poduzeća donose odluke o proizvodnji roba koje im donose najveće profite

MJEŠOVITO GOSPODARSTVO

* većina danas razvijenih gospodarstava je mješovita jer nemaju obilježja jednog gospodarskog sustava
* država ispravlja neuspijeh tržišta i brine se o makroekonomskoj stabilnosti
* kad se Vlada upliće na tržište putem zakona (poreza, subencija, kamata) to se zove **državni intervencionizam** ili **utjecaj vidljive ruke**.
* Tamo gdje se država ne upliće kažemo da djeluje **tržište nevidljive ruke** – što je danas vrlo rijetko

EKONOMSKI CILJEVI

* s obzirom na područje koje obuhvaćaju, ekonomske ciljeve možemo podijelti na **mikroekonomske** i **makroekonomske**
* ostvarivanje jednog cilja može negativno utjecati na jedan ili više drugih ciljeva *(npr. ekonomska sloboda)*

KRUŽNI TIJEK EKONOMSKIH AKTIVNOSTI U GOSPODARSTVU

* dva temeljna ekonomska subjekta na tržištu – **KUĆANSTVO** i **POSLOVNA ORGANIZACIJA**
* **KUĆANSTVO – nositelj potražnje** dobara i usluga
* **POSLOVNA ORGANIZACIJA** – **nositelj proizvodnje** dobara i usluga *(kako bi proizvodili moraju kupovati činitelje proizvodnje)*
* kućanstva prodaju činitelje proizvodnje (rad i dr.) a kupuju dobra i usluge (koja proizvode poslovne organizacije)
* zbog toga postoje dva tijeka:
  + 1. **TIJEK DOBARA** – kreće se u jednom smjeru
    2. **TIJEK NOVCA** – kreće se u suprotnom smjeru
* prodaja i kupnja se obavlja **posredovanjem novca**
* *tijek dobara se mijenja (novi proizvodi) dok tijek novca uvijek ostaje isti (jer se novac ne uništava već iznova posreduje)*

