|  |
| --- |
| Članak 18. Opće deklaracije o pravima čovjeka  *Svatko ima pravo na slobodu misli, savjesti i vjere; to pravo uključuje slobodu promijeniti svoju vjeru ili vjerovanje i slobodu da se, bilo pojedinačno ili u zajednici s drugima, javno ili privatno, iskazuje vjera ili vjerovanje učenjem, vršenjem, obredima i održavanjem.* |

Politika i vjera

* Pravo na vjeroispovjest – osnovna ljudska sloboda
* Vjerski sukobi kroz povijest i sadašnjost (križarski ratovi, novi križarski rat (Bush), osmanlijska osvajanja, sveti rat - Đihad...)
* međukonfesionalni dijalog (ekumenizam) i suživot religija kao prevladavajući odnos među religijama danas
* šerijatski zakoni – zakoni koji su bazirani na Kur'anu. Šerijat uređuje sve aspekte ljudskog života uključujući politiku, ekonomiju, bankarstvo, trgovinu, ugovore, socijalna pitanja, itd.
* engleska kraljica je ujedno i poglavar anglikanske Crkve

FUNKCIJA RELIGIJE U DRUŠTVU

* SOCIJALNA INTEGRACIJA – stvara osjećaj pripadnosti i jedinstva u društvu (kroz ceremonije i rituale)
* SOCIJALNA KONTROLA – osiguravanje poštivanja društvenih normi (npr. brak i privatno vlasništvo se smatraju „svetim“ – ne ukradi, ne učini preljub...); religija oblikuje savjest te internalizira poželjna ponašanja
* IDEOLOŠKA FUNKCIJA RELIGIJE – prikriva i opravdava društvenu nepravdu i privilegije vladajuće klase („religija je opijum za narod“ - *Marx*) – primjer su kaste u Indiji
  + religija kao podloga za društvene promjene:
    - Martin Luther King i borba za prava crnaca u SAD-u (1960/70-ih)
    - islamska revolucija u Iranu (1970-ih)
    - teologija oslobođenja u Latinskoj Americi (katolički svećenici se bore za prava siromašnih i potlačenih)
* RELIGIJA I DRUŠTVENE PROMJENE – utjecaj protestantizma na nastanak kapitalizma na zapadu (Weber – *„Protestantska etika i duh kapitalizma“*)

SEKULARIZACIJA

* SEKULARIZACIJA (posvjetovljenje) je proces smanjivanja utjecaja religije u društvu
* KAKO SE OČITUJE SEKULARIZACIJA:
  + smanjenje broja članova vjerske organizacije
  + smanjenje broja vjenčanja u crkvi
  + smanjenje pohađanja vjerskih obreda
  + smanjen politički i socijalni utjecaj crkava i drugih vjerskih organizacija u društvu (političke se odluke donose bez obzira na stav crkve)
  + nekad važne djelatnosti vjerskih organizacija prelaze pod kontrolu države – školstvo, zdravstvena skrb i socijalna pomoć
  + pojava „privatizacije religije“ (osobna religioznost) – udaljavanje od religijskih institucija

DIMENZIJE SEKULARIZACIJE:

* opadanje važnosti religije (religijska doktrina, institucije i simboli gube na značenju)
* sve veće prilagođavanje „ovom“ svijetu (usmjerenost na svakodnevne životne probleme a ne na nadnaravno)
* opadanje društvene uloge religije (religija postaje privatna stvar i gubi utjecaj u društvu)
* preobrazba religijskih instituija i vjerovanja u nereligiozni oblik (napuštanje dogmi)
* desakralizacija društva (sve postaje znanstveno objašnjivo, više nije ništa sveto)
* prelazak sa sakralnog na sekularno društvo (napuštanja tradicionalnih vrijednosti i usmjeravanje na utilitarizam (koristoljublje) i racionalizam)

CIVILNA RELIGIJA

* kvazireligiozno vezivanje za simbole i institucije sekularnog društva
* skup vjerovanja, simbola i rituala vezanih za društveni poredak
* državni simboli se doživljavaju kao svetinja (zastava, himna...)
* npr. američki način života, borba za demokraciju, sveti rat, komunizam kao oličenje zla, polaganje ruke na Bibliju prilikom prisege predsjednika, na sudu, „in God we trust“...)
* Hrvatska – „predziđe kršćanstva“, „razapeta u ratu“