PITANJA S ISPITA DRŽAVNE MATURE (svi ispiti DM-a do ljeta 2019.) – **NAROD, NACIJA, MANJINA, GRAĐANI, DRŽAVLJANI RH**

1. Koji konstitutivni element države definiran ustavom omogućuje upravljanje njezinim članovima i funkcioniranje njezinih institucija?
   1. teritorij
   2. stanovništvo
   3. organizacija vlasti
2. Kako se naziva model rješavanja međuetničkoga odnosa u višenacionalnoj državi na način da se priznaju jednaka prava i vrijednost svih potkultura uz zakonsku zaštitu manjina?
   1. asimilacija
   2. lonac za taljenje
   3. kulturni pluralizam
3. Kako se nazivaju građani političke zajednice koji su nositelji suverenosti i subjekti javne sfere, a ravnopravni su s ostalima i u djelovanju neovisni o drugima? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Koji je od navedenih elemenata konstitutivan za državu?
   1. organizirana vlast
   2. članstvo u vojnim savezima
   3. sudjelovanje u međunarodnim organizacijama
5. Kako se naziva teritorijalno cjelovita država s centraliziranom i jedinstvenom državnom upravom?
   1. unitarna
   2. federativna
   3. konfederativna
6. Koje osobe, kojima hrvatski nije materinski jezik, imaju ustavno pravo služiti se svojim materinskim jezikom kao službenim jezikom u Republici Hrvatskoj?
   1. pripadnici nacionalnih manjina u Hrvatskoj
   2. tražitelji azila i osobe pod međunarodnom zaštitom
   3. svi stranci koji imaju prebivalište u Republici Hrvatskoj
7. Temeljne značajke moderne države su aparat vlasti, suverenitet nad stanovništvom i suverenitet nad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
8. Koje manjine u Republici Hrvatskoj imaju pravo političkoga predstavništva u Hrvatskome saboru?
   1. rasne
   2. vjerske
   3. nacionalne
9. Tko u Republici Hrvatskoj može dobiti utočište (azil)?
   1. osobe koje bježe od političkoga progona
   2. osobe progonjene za nepolitičke zločine
   3. osobe progonjene zbog kršenja međunarodnoga prava
10. Državljanin Republike Hrvatske može biti izručen drugoj državi kada se mora izvršiti odluka o izručenju ili predaji donesena u skladu s ustavnim odredbama, pravnom stečevinom Europske unije ili s \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. Proces u kojemu manjina prihvaća tradicije i vrijednosti većinske kulture, postepeno gubeći svoju posebnu kulturu, naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
12. Građani Europske unije u Republici Hrvatskoj imaju mogućnost politički sudjelovati zajedno s građanima Republike Hrvatske u upravljanju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_poslovima.
13. Policijskoj državi svojstveni su vladavina zakona i pravna sigurnost.
    1. Točno
    2. Netočno
14. Politički suveren narod koji teži osnivanju vlastite države naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
15. Nad kojim se prostorom osim nad kopnenim područjem i vodenim površinama prostire suverenitet Republike Hrvatske? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
16. Revolucionarne metode su one kojima stranke Socijalističke internacionale žele u drugoj polovini 20. stoljeća ostvariti slobodu i ravnopravnost.
    1. Točno
    2. Netočno
17. Suverenitet Republike Hrvatske prostire se nad njezinim kopnenim područjem, rijekama, jezerima, prokopima, unutrašnjim morskim vodama, teritorijalnim morem te nad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prostorom.
18. Kakav je odnos manjine i većine u procesu asimilacije?
    1. Manjina napušta ili postupno gubi svoje običaje i prihvaća obrasce ponašanja, norme i vrijednosti većine.
    2. Većina napušta ili postupno gubi svoje običaje i prihvaća obrasce ponašanja, norme i vrijednosti manjine.
    3. Manjina zadržava svoje običaje, a većina uvažava obrasce ponašanja, norme i vrijednosti manjine.
19. Kako se naziva proces u kojem nacionalna manjina prihvaća vrijednosti nacionalne većine?
    1. asimilacija
    2. pluralizacija
    3. multikulturalizam
20. Manje ili više trajni i organizirani napori velikog broja ljudi, kojima je cilj promicanje promjena u društvu ili opiranje tim promjenama, nazivaju se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pokreti.
21. U Republici Hrvatskoj stranci pred organima sudbene vlasti imaju jednaka prava kao i hrvatski državljani.
    1. Točno
    2. Netočno
22. Javnost čine isključivo građani koji su učlanjeni u udruge.
    1. Točno
    2. Netočno
23. Koji status pojedincu daje pravo glasa, obvezu obrane domovine i obvezu plaćanja poreza?
    1. status poduzetnika
    2. status državljanina
    3. status pravne osobe
24. Što podrazumijeva pojam federativne države? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
25. Civilno društvo čine predsjednik, vlada i parlament.
    1. Točno
    2. Netočno
26. Tri temeljne značajke države su politički aparat vlasti (institucije), vlast nad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ te vlast nad stanovništvom.
27. Navedite jedan od triju oblika obrazovanja za nacionalne manjine koji primjenjuje hrvatski obrazovni sustav. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
28. S kojim se subjektivitetom povezuje pojam državljanina?
    1. s političkim
    2. s gospodarskim
    3. s privatnim
29. Skup pripadnika određene države koji imaju etničke, vjerske ili jezične značajke po kojima se razlikuju od ostaloga dijela stanovništva naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
30. Može li se državljaninu Republike Hrvatske oduzeti državljanstvo? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
31. Nabrojite tri načina rješavanja pitanja nacionalnih manjina. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
32. Državljanin Republike Hrvatske može biti prognan iz Republike Hrvatske.
    1. Točno
    2. Netočno
33. Kulturni pluralizam označuje priznavanje kulturnih osobitosti različitih etničkih skupina.
    1. Točno
    2. Netočno
34. Što označuje asimilacija nacionalne manjine?
    1. proces u kojem većinska kultura preuzima običaje manjinske kulture
    2. proces u kojem nacionalna manjina prihvaća tradicijske vrijednosti i nacionalne većine
    3. očuvanje posebnosti i kulture nacionalne manjine
35. Kako se naziva pripadnik određene državne zajednice u kojoj djeluje kao politički subjekt? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
36. Što je nacija? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
37. Objasnite pojam nacionalne manjine. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
38. Objasnite značenje sintagme nacionalni suverenitet. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TOČNI ODGOVORI**

1. c
2. c
3. državljani
4. a
5. a
6. a
7. teritorijem
8. c
9. a
10. međunarodnim ugovorom
11. asimilacija
12. lokalnim
13. N
14. nacija
15. zračnim prostorom
16. N
17. zračnim
18. a
19. c
20. društveni
21. T
22. N
23. b
24. federativna država je složena drđava od više državnih jedinica koje imaju određeni stupanj samostalnosti u okviru vlastitog političkog života - suverenitet je podijeljen između savezne države i federalnih jedinica
25. N
26. teritorijem
27. obrazovanje na jeziku nacionalne manjine / društvene sredine u kombinaciji s jezikom nacionalne manjine/društvene sredine
28. a
29. nacionalna / etnička manjina
30. ne
31. asimilacija, kulturni pluralizam i prisilno stapanje osobitosti manjine i većine
32. N
33. T
34. b
35. državljanin
36. nacija je zajednica koju čini politički suveren narod / nacije je povijesno formirana zajednica nastala temeljem zajedničkog jezika, prostornog, gospodarskog i kultunog života
37. nacionalna manjina je dio stanovništva u određenoj zajednici koji se po svojim specifičnostima (povijest, kultura, religija, tradicija) razlikuje od ostalog većinskog dijela stanovništva
38. nacionalni suverenitet podrazumjeva pravo naroda na njegovo samoopredjeljenje i organizaciju institucija vlasti