PITANJA S ISPITA DRŽAVNE MATURE (svi ispiti DM-a do ljeta 2019.) – **TIPOVI POLITIČKIH POREDAKA**

1. Saudijska Arabija osnovana je 1932. godine i dosad je imala šest vladara, a svi su vladari bili potomci osnivača države. Kojim su načinom vladari došli na prijestolje i doživotno obnašali svoju dužnost?
   1. silom
   2. izborima
   3. nasljeđivanjem
2. U kojemu tipu monarhije vladar tradicionalno nasljeđuje suverenost, vrhovni je zapovjednik oružanih snaga i samostalno obnaša sve funkcije vlasti?
   1. u ustavnome
   2. u apsolutnome
   3. u parlamentarnome
3. Koji oblik vladavine omogućuje vođi jedne političke stranke da vlada uz pomoć tajne političke policije kontrolirajući sva područja društvenoga i privatnoga života građana?
   1. totalitarizam
   2. autoritarizam
   3. parlamentarizam
4. U antičkoj su Sparti vlast obnašali kraljevi s predstavnicima uglednih obitelji, doživotnim članovima Vijeća staraca. Koji tip političkoga poretka opisuje navedeni primjer?
   1. monarhiju
   2. aristokraciju
   3. demokraciju
5. U Švicarskoj kantoni imaju pravo donositi vlastite ustave za koje trebaju potvrdu Savezne skupštine, a s druge strane utječu na kreiranje politike države sudjelovanjem u toj skupštini. Koju vrstu državnoga ustroja opisuje navedeni primjer?
   1. unitarni
   2. federativni
   3. konfederativni
6. U kojemu tipu političkoga poretka birači na općim izborima odlučuju o predstavnicima koji će na temelju osvojenih mandata vladati u njihovo ime i u skladu sa zakonom? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. U kojemu su tipu političkoga poretka sindikati apsolutno u funkciji državnoga nadzora cjelokupnoga društvenog života građana? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. Kako se naziva politički sustav u kojemu je vlada odgovorna i parlamentu i izravno izabranomu predsjedniku republike koji je na čelu izvršne vlasti, a obje institucije vlasti mogu smijeniti vladu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. Kako se naziva oblik demokracije koji se počinje razvijati u 18. stoljeću, a kojim se uvodi parlament kao reprezentativno tijelo građana?
   1. izravna
   2. socijalistička
   3. predstavnička
10. Što u političkome smislu predstavlja aristokracija u aristokratskome tipu političkoga poretka?
    1. političku manjinu
    2. nacionalnu manjinu
    3. konstitutivnu većinu
11. Kako se naziva tip države sastavljene od više samostalnih pokrajina koje svoj suverenitet prenose na saveznu razinu?
    1. unitarna
    2. federativna
    3. konfederativna
12. U kojemu je tipu republike vlada odgovorna isključivo parlamentu koji nadzire njezin rad, a zastupnici redovito mogu postavljati pitanja ministrima? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
13. U Saudijskoj Arabiji monarh Salman bin Abdulaziz al-Saud kontrolira zakonodavnu, izvršnu i sudsku vlast. Kako se naziva takav tip monarhije? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
14. Koji je tip političkoga sustava uveden u Republici Hrvatskoj ustavnim promjenama iz 2001. godine? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
15. U Dubrovniku je do 18. stoljeća zakonodavna vlast pripadala staleškomu plemstvu. Kako se naziva taj tip republike?
    1. aristokratska republika
    2. demokratska republika
    3. predsjednička republika
16. Kako se naziva tip političkoga poretka u kojemu vlast neograničeno kontrolira sve oblike političkoga, društvenoga i privatnoga života građana?
    1. republika
    2. totalitarizam
    3. aristokracija
17. U kojemu se demokratskom sustavu vlasti na čelu izvršne vlasti nalazi predsjednik republike, a parlament kontrolira rad izvršne vlasti, ali nema pravo smijeniti i onemogućavati rad predsjednika?
    1. u parlamentarnome
    2. u predsjedničkome
    3. u polupredsjedničkome
18. Kako se naziva politički poredak u kojemu zakone proglašava kralj, a izabrani predstavnici građana vladaju na opću korist svih građana?
    1. ustavna monarhija
    2. apsolutna monarhija
    3. parlamentarna republika
19. Tko donosi zakone u suvremenim europskim ustavnim monarhijama?
    1. vlada
    2. monarh
    3. parlament
20. Za koju je teoriju raspodjele moći karakteristično uvjerenje da je politička moć uvijek bila i uvijek će biti u rukama organizirane manjine koja je imala i imat će sredstva za provođenje svoje moći nad većinom? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
21. Koje je doslovno značenje termina demokracija? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
22. Koji oblik demokratskoga poretka uz vladavinu većine jamči i zaštitu sloboda i prava pojedinaca i skupina koje su u manjini? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
23. U Sjedinjenim Američkim Državama vlast je ustrojena na načelu unitarizma.
    1. Točno
    2. Netočno
24. Kako se naziva politički poredak u kojemu vlast dijele kralj i parlament? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
25. Kako se naziva vrsta demokracije u kojoj odluke donose svi zainteresirani građani neposrednim odlučivanjem? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
26. U kojemu se demokratskome političkom sustavu vlada sastavlja na temelju rezultata nacionalnih parlamentarnih izbora i bez ovlasti predsjednika republike da utječe na sastav vlade? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
27. Koji od navedenih primjera nije oblik totalitarne vladavine?
    1. Mussolinijev fašizam u Italiji
    2. Staljinova vladavina u SSSR-u
    3. Francova vladavina u Španjolskoj
28. U totalitarnoj su državi poduzeća, sindikati i škole u funkciji takve države.
    1. Točno
    2. Netočno
29. Za koju je ideologiju svojstveno zagovaranje rasne čistoće i prirodne nejednakosti ljudi?
    1. za neoliberalizam
    2. za konzervativizam
    3. za nacionalsocijalizam
30. Kojemu je političkomu poretku svojstveno pravo slobodnoga udruživanja?
    1. tiraniji
    2. diktaturi
    3. demokraciji
31. Kako se naziva odnos parlamenta i predsjednika republike u kojemu je predsjednik izabran ispred jedne političke stranke, a parlamentarnu većinu ima stranka koja je na suprotnoj političkoj poziciji?
    1. kooptiranje
    2. kohabitacija
    3. kolaboracija
32. Legitimnost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vlasti temelji se na vjerovanju u iznimnu moć i posebne sposobnosti političkoga vođe.
33. Vladavina generalisimusa Francisca Franca u Španjolskoj primjer je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ režima.
34. Kako se naziva poredak u kojemu kralj vlada na temelju ustavom zadanih pravila djelovanja? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
35. Temeljno je obilježje parohijalne političke kulture participacija građana u političkome odlučivanju.
    1. Točno
    2. Netočno
36. U koji se tip političkoga poretka svrstavaju talijanski fašizam i njemački nacionalsocijalizam?
    1. u diktaturu
    2. u demokraciju
    3. u totalitarizam
37. U kojemu političkome poretku država nastoji upravljati svim društvenim institucijama (poduzećima, školama, sindikatima) te privatnim i javnim životom građana? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
38. U autoritarizmu su kulturni i obiteljski život prepušteni pojedincu, a država ih ne nastoji kontrolirati.
    1. Točno
    2. Netočno
39. Kojemu političkomu sustavu pripadaju Sjedinjene Američke Države?
    1. predsjedničkomu
    2. parlamentarnomu
    3. polupredsjedničkomu
40. Nedemokratski sustav u kojemu je zakonom dopuštena samo jedna politička stranka naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
41. Kako se nazivaju politički poredci koji kombiniraju elemente monarhije, demokracije i ustavne vladavine? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
42. U polupredsjedničkome sustavu predsjednika države bira parlament.
    1. Točno
    2. Netočno
43. Poredak u kojemu država teži kontroli svih dijelova društva i nadzoru nad svim vidovima društvenoga života naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
44. U Velikoj Britaniji je vladavina ustavna iako nema pisanoga ustava nego se vlada na temelju običaja, zakona i tradicije.
    1. Točno
    2. Netočno
45. Polupredsjednički sustav je kombinacija predsjedničkoga i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sustava.
46. Koji tip vlasti obilježava privrženost podanika vođi na temelju vjerovanja u njegovu misiju i njegove iznimne sposobnosti? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
47. Kojim je sustavima svojstveno jednostranačje?
    1. totalitarnim režimima
    2. ustavnim monarhijama
    3. liberalnim demokracijama
48. Opozicija svoju ulogu kontrole i kritike vlasti legalno ostvaruje u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tipu političkog sustava.
49. Koje je obilježje stranačkog sustava u totalitarnom političkom poretku? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
50. Kakav političko-pravni status imaju članice konfederacije? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
51. Promjene Ustava 2000. godine mijenjaju odnos Predsjednika Republike Hrvatske i Vlade Republike Hrvatske. Kojoj su od ovih institucija tim promjenama smanjene ovlasti? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
52. Za koji je sustav karakteristična nasljedna vladavina uz ustavni poredak?
    1. za totalitarni režim
    2. za ustavnu monarhiju
    3. za predsjedničku demokraciju
53. Politički poredak u kojem država ima kontrolu nad svim dijelovima zajednice i nadzor nad svim područjima društva naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
54. U kojim je ekonomskim uvjetima prve polovice 20. stoljeća nastao nacionalsocijalizam u Europi? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
55. Izbor političkih predstavnika čini temelj posredničke demokracije.
    1. Točno
    2. Netočno
56. Kakav je odnos nadređenoga i podređenoga kod autokratskoga stila vođenja?
    1. nadređeni traži mišljenje svojih podređenih
    2. nadređeni ne traži mišljenje svojih podređenih
    3. nadređeni postoji samo formalno
57. Tip demokracije u kojoj u odlučivanju izravno sudjeluju svi građani naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ demokracija.
58. Sustav koji kombinira elemente parlamentarnoga i predsjedničkoga sustava (parlamentarizma i prezidencijalizma) naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
59. U kojem se tipu suvremenih demokracija mogu pojaviti elementi tradicionalne vlasti? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
60. U suvremenim demokracijama parlamenti kontroliraju izvršnu vlast.
    1. Točno
    2. Netočno
61. Što odlikuje demokraciju?
    1. formaliziran način odlučivanja i jedinstvo vlasti
    2. neformaliziran način odlučivanja i jedinstvo vlasti
    3. formaliziran način odlučivanja i dioba vlasti
62. Poredak u kojem je djelovanje monarha ograničeno zakonima i djelovanjem parlamenta naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
63. Koja je razlika između apsolutne i ograničene monarhije? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
64. Aristokracija je politički poredak u kojem sva politička vlast pripada privilegiranim društvenim slojevima koji se smatraju elitom.
    1. Točno
    2. Netočno
65. Od koje latinske riječi dolazi naziv republika? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
66. Koja su dva organizacijska oblika republike? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
67. Sustav vladavine u kojem je vlast nasljednoga vladara neograničena naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TOČNI ODGOVORI**

1. c
2. b
3. a
4. b
5. b
6. u demokraciji (u predstavničkoj/posrednoj/indirektnoj/reprezentativnoj demokraciji)
7. u totalitarizmu
8. polupredsjednički sustav vlasti
9. c
10. a
11. b
12. u parlamentarnom tipu republike / u parlamentarnom
13. apsolutna / neograničena monarhija
14. parlamentarni sustav
15. a
16. b
17. b
18. a
19. c
20. Teoriju elita
21. Vladavina naroda
22. Liberalnodemokratski / liberalna
23. N
24. Parlamentarna monarhija / ustavna monarhija
25. Participatorna/direktna/izravna/neposredna
26. Parlamentarnom/parlamentarizmu
27. c
28. T
29. c
30. c
31. b
32. karizmatske
33. autoritarnoga
34. Ustavna monarhija/parlamentarna monarhija/ograničena monarhija
35. N
36. c
37. U totalitarnom sustavu
38. T
39. a
40. jednostranačje
41. ustavne monarhije
42. N
43. totalitarizam/totalitarni poredak
44. T
45. parlamentarnog
46. karizmatska vlast
47. a
48. demokratskom
49. monopolistička uloga jedne prtije (jednostranačje)
50. status država
51. smanjene su ovlasti predsjednika RH i povećani ovlasti Vlade RH
52. b
53. totalitarni
54. u uvjetima ekonomske krize i društvenih sukoba
55. T
56. b
57. neposredna/izravna
58. polupredsjednički sustav / semiprezidencijalizam
59. u ograničenoj/ustavnoj/parlamentarnoj monarhiji
60. T
61. c
62. parlamentarna / ograničena / ustavna monarhija
63. u apsolutnoj monarhiji vladar je nositelj svih funkcija vlasti: zakonodavnih, izvršnih i sudskih, dok je u ograničenoj monarhiji njegovo djelovanje ograničeno zakonima i djelovanjem parlamenta
64. T
65. res publica
66. savezna / federalna / konfederalna i unitarna
67. apsolutna monarhija