PITANJA S ISPITA DRŽAVNE MATURE (svi ispiti DM-a do ljeta 2019.) – **IZBORI**

1. Kako se nazivaju izbori u kojima je građanima zajamčeno izborno pravo, ali ne postoji stvarna mogućnost izbora i sloboda biranja niti je moguća promjena vlasti? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Općinsko vijeće smatra da uređenje glavne plaže u mjestu prije turističke sezone može financirati iz vlastitoga proračuna, ali u odlučivanje o tome želi uključiti sve zainteresirane građane. Na koji način prema Ustavu Republike Hrvatske osim referendumom građani mogu neposredno odlučiti o navedenome pitanju? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Koji je izborni sustav primijenjen na parlamentarnim izborima 2015. godine u Republici Hrvatskoj?
   1. većinski
   2. razmjerni
   3. kombinirani
4. Kojim se pravnim dokumentom na određenome području evidentiraju svi građani s biračkim pravom?
   1. popisom birača
   2. glasačkim listićem
   3. popisom stanovništva
5. Kojom većinom prema Ustavu Republike Hrvatske Sabor donosi Zakon o izborima zastupnika u Hrvatski sabor?
   1. običnom
   2. apsolutnom
   3. dvotrećinskom
6. Na parlamentarnim izborima stranka desnice osvojila je 59 zastupničkih mjesta, stranka ljevice 23 zastupnička mjesta, stranka centra 19 zastupničkih mjesta, a ostale stranke manji broj zastupničkih mjesta. Budući da nitko nije mogao osigurati potrebnu većinu u parlamentu, udružili su se desnica i centar te stvorili novu koaliciju. Kako se naziva takva vrsta koalicije? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. Kako se naziva jedna stranka ili više političkih stranaka koje nisu na vlasti već svojim prijedlozima i kritiziranjem vladajućih služe kao kontrola vlasti? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. Birači Republike Hrvatske su 1. prosinca 2013. godine mogli iskazati svoj stav o pitanju braka kao životne zajednice između žene i muškarca. Kako se naziva takvo političko izjašnjavanje građana?
   1. izbori
   2. peticija
   3. referendum
9. U kojim institucijama hrvatski državljanin s trenutačnim prebivalištem u Republici Austriji može ostvariti svoje biračko pravo na izborima za Hrvatski sabor? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. Koliko dana prije izbora prema izbornim pravilima u Republici Hrvatskoj završava izborna kampanja te započinje izborna šutnja? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. Kako se u razmjernome izbornom sustavu naziva metoda izračuna zastupničkih mandata kojom se broj dobivenih glasova pojedinih stranaka dijeli s brojevima 1, 2, 3... sve dok se ne popune svi mandati za određenu izbornu jedinicu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
12. Svakih koliko se godina održavaju izbori za zastupnike u Europskome parlamentu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
13. Što je od navedenoga preduvjet sklapanja koalicije političkih stranaka u Republici Hrvatskoj za sastavljanje vlade?
    1. objedinjeni stranački programi
    2. dogovor o zajedničkome djelovanju
    3. obvezatna suradnja na svim razinama vlasti
14. Koliko se ukupno zastupnika nacionalnih manjina bira na izborima za Hrvatski sabor?
    1. tri
    2. pet
    3. osam
15. Koji izborni sustav najbolje opisuje izjava Pobjednik uzima sve?
    1. većinski
    2. mješoviti
    3. proporcionalni
16. U kojim hrvatskim izborima prema Ustavu Republike Hrvatske mogu sudjelovati europski državljani koji imaju prebivalište u Republici Hrvatskoj?
    1. u nacionalnim parlamentarnim
    2. u predsjedničkim
    3. u lokalnim
17. Važne pretpostavke demokratskih izbora su mogućnost stranačkoga utjecaja, javnoga predstavljanja programa, financiranja stranačkih kampanja i argumentiranih stranačkih rasprava. Kako se nazivaju izbori u kojima se pojavljuje više stranaka, ali su većini stranaka navedene pretpostavke onemogućene ili ograničene? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
18. Na kojim sve izborima koje provodi Republika Hrvatska može glasovati hrvatski državljanin koji ima prebivalište u Australiji? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
19. Kojom se većinom prema Ustavu Republike Hrvatske odlučuje na referendumu?
    1. većinom birača koji su pristupili referendumu
    2. većinom svih birača koji su na biračkome popisu
    3. dvotrećinskom većinom birača koji su pristupili referendumu
20. Kako može glasovati hrvatski državljanin koji se tijekom izbora zatekne u inozemstvu?
    1. naknadno po povratku u mjesto boravka u Republici Hrvatskoj
    2. u hrvatskome diplomatsko-konzularnom predstavništvu u državi u kojoj se zatekao
    3. ovlaštenjem pouzdane osobe da glasuje umjesto njega na biračkome mjestu u Republici Hrvatskoj
21. U kojemu su stoljeću žene dobile pravo glasa u Hrvatskoj? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
22. U kojemu je izbornome sustavu korišten sustav izbornoga količnika? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
23. Kako se naziva vrsta referenduma kojim se ispituje mišljenje građana o nekome javnom pitanju? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
24. Na parlamentarnim izborima u Hrvatskoj 1990. godine pobijedio je HDZ.
    1. Točno
    2. Netočno
25. Prema zakonu svaka osoba koja živi u Republici Hrvatskoj ima s navršenih 18 godina života opće i jednako biračko pravo.
    1. Točno
    2. Netočno
26. Robert je njemački državljanin koji živi u Splitu. Predstavnike kojega od navedenih tijela ne može birati?
    1. Hrvatskoga sabora
    2. Gradske skupštine
    3. Europskoga parlamenta
27. Pravo sudjelovanja na izborima nije u svim državama omogućeno svim građanima. U Republici Hrvatskoj se poseban napor ulagao u to da pravo sudjelovanja na izborima imaju osobe s invaliditetom kojima je oduzeta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sposobnost.
28. Kako se naziva oblik neposrednoga izjašnjavanja građana u kojemu se odlučuju za ili protiv ponuđenoga prijedloga? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
29. Kako se naziva sustav izračuna mandata u razmjernome izbornom sustavu u kojemu se ukupan broj glasova u izbornoj jedinici dijeli s brojem zastupnika koje jedinica bira u predstavničko tijelo, a s dobivenim se rezultatom dijeli broj glasova dobivenih za svaku listu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
30. Kako se naziva najmanji postotak glasova koje mora osvojiti stranka da bi sudjelovala u raspodjeli mandata za parlament? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
31. Kojom se većinom prema Ustavu Republike Hrvatske odlučuje na referendumu?
    1. većinom svih birača na biračkim popisima
    2. većinom birača koji su pristupili referendumu
    3. većinom birača koji žive u Republici Hrvatskoj
32. Aktivno i pasivno biračko pravo na izborima za Europski parlament hrvatski građani imaju aktivno i pasivno biračko pravo u drugoj državi članici Europske unije na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izborima.
33. Redovni izbori za Predsjednika Republike Hrvatske provode se svakih \_\_\_\_\_\_\_\_\_ godina.
34. U kojim su prostorima prema Ustavu Republike Hrvatske smještena biračka mjesta na kojima može glasovati hrvatski državljanin koji se u vrijeme izbora za Hrvatski sabor zatekao u inozemstvu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
35. Kako se naziva najmanji potreban postotak glasova koji mora osvojiti stranka da bi sudjelovala u raspodjeli mandata za Hrvatski sabor? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
36. Izbori su institucija posredne demokracije.
    1. Točno
    2. Netočno
37. U Hrvatskoj je pred izbore 1990. godine bilo 28 registriranih stranaka, a do kraja 2000. godine njihov je broj smanjen.
    1. Točno
    2. Netočno
38. Odluka hrvatskih birača na referendumu obvezatna je osim ako je poništi Predsjednik Republike Hrvatske.
    1. Točno
    2. Netočno
39. U proporcionalnome izbornom sustavu često niti jedna politička stranka ne dobiva apsolutnu većinu pa su nužne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ stranaka kako bi se oformila vlada.
40. Na izborima za parlament u jednoj izbornoj jedinici stranka A dobila je četiri mandata, stranka B tri mandata, stranka C dva mandata i stranka D jedan mandat. U navedenome slučaju primijenjen je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izborni sustav.
41. Punoljetnim hrvatskim državljanima je prema Ustavu Republike Hrvatske zajamčeno opće i jednako biračko pravo u izborima za Hrvatski sabor, Predsjednika Republike Hrvatske i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ parlament.
42. Koji se izborni sustav primjenjuje u Republici Hrvatskoj od 2000. godine? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
43. U kojoj su se federaciji održali prvi hrvatski višestranački izbori 1990. godine? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
44. Na izborima je stranka A dobila 35 % glasova, stranka B 25 % glasova, stranka C 15 % glasova i stranka D 25 % glasova. Prema načelu jednostavne većine stranka A stekla je pravo na natpolovičnu većinu mandata u skupštini i pravo formiranja vlade. Koji je tip izbora primijenjen u navedenome primjeru?
    1. većinski
    2. mješoviti
    3. razmjerni
45. Prvi višestranački izbori u Hrvatskoj održani su dok je Hrvatska još bila u sastavu Socijalističke Federativne Republike Jugoslavije. Koje su godine održani ti izbori? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
46. Kakav način biranja zastupnika pretpostavlja segmentirani izborni sustav? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
47. Tko bira predstavnike Republike Hrvatske u Europskome parlamentu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
48. Predsjednik Republike Hrvatske bira se na temelju općega i jednakoga biračkog prava na vrijeme od pet godina.
    1. Točno
    2. Netočno
49. Kako se naziva nesudjelovanje građana s biračkim pravom u glasovanju?
    1. apatija
    2. asimilacija
    3. apstinencija
50. Velikoj Britaniji i Sjedinjenim Američkim Državama svojstven je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izborni sustav.
51. U suvremenim je demokracijama temeljni mehanizam izravnoga odlučivanja građana o pitanjima nacionalne politike \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
52. U kojemu izbornome sustavu postoji mogućnost uvođenja prohibitivne klauzule? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
53. Koliko je stranaka stvorilo koalicijsku vladu u Republici Hrvatskoj 2000. godine? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
54. U koje političko tijelo Europske unije građani biraju svoje predstavnike? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
55. Popis birača na kojemu su imena pokojnika dovodi u pitanje legitimnost izabrane vlasti.
    1. Točno
    2. Netočno
56. Na britanskim parlamentarnim izborima u izbornoj jedinici u kojoj se bira jedan zastupnik u Parlament kandidat Konzervativne stranke dobio je 33% glasova, kandidat Laburističke stranke 40% glasova, kandidat Liberalnih demokrata 19% glasova, a kandidat Zelene stranke Engleske i Walesa 8% glasova. Primjenjuje se izborni sustav prema kojemu će biti izabran kandidat Laburističke stranke. Kako se naziva takav izborni sustav?
    1. sustav relativne većine
    2. sustav apsolutne većine
    3. razmjerni izborni sustav
57. Klauzula o potrebnome minimalnom broju glasova koje mora dobiti politička stranka u proporcionalnome izbornom sustavu da bi bila zastupljena u parlamentu naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
58. Kako se naziva odnos dviju stranaka koje surađuju u zajedničkome obnašanju vlasti, a zadržavaju samostalnost svoje stranke? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
59. Tko bira zastupnike u 11. izbornoj jedinici (dijaspori) u izborima za Hrvatski sabor? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
60. Koliko zastupnika za Hrvatski sabor imaju pravo izabrati birači bez prebivališta u Republici Hrvatskoj? \_\_\_\_\_\_\_\_\_\_\_\_\_\_\_\_\_\_\_\_
61. Tko ima pravo biranja zastupnika Hrvatskoga sabora? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
62. Kao rezultat borbe za politička prava, do 1960. godine žene u svim europskim državama dobile su pravo glasa.
    1. Točno
    2. Netočno
63. Kojim posebnim biračkim pravom, osim općega biračkog prava, Ustav Republike Hrvatske jamči političko predstavništvo pripadnicima nacionalnih manjina?
    1. izborom predstavnika Vlade Republike Hrvatske iz redova nacionalnih manjina
    2. izborom predstavnika nacionalnih manjina u Hrvatski sabor
    3. izborom predstavnika nacionalnih manjina u sva lokalna predstavnička tijela
64. Kada su u jednoj državi pozvani svi državljani da se neposredno izjasne o ulasku u Europsku uniju, provodi se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao oblik političkoga odlučivanja.
65. Prvi izbori za Predsjednika Republike Hrvatske održani su \_\_\_\_\_\_\_\_\_\_\_\_\_\_ godine.
66. Od 1999. godine teritorij Republike Hrvatske podijeljen je na \_\_\_\_\_\_\_\_\_\_\_\_\_\_\_\_\_\_\_\_\_\_\_\_ izbornih jedinica.
67. Narod, prema Ustavu Republike Hrvatske, ostvaruje svoju vlast na dva načina. Prvi je neposredno odlučivanje. Koji je drugi način? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
68. Koja je stranka u Republici Hrvatskoj osvojila najviše glasova na većini parlamentarnih izbora od 1990. do 2011. godine? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
69. Kako se naziva zbirka osobnih podataka o biračkome pravu u koju se upisuju svi hrvatski državljani s navršenih 18 godina života i s biračkim pravom? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
70. U biračkim popisima trebaju biti upisani svi državljani s biračkim pravom.
    1. Točno
    2. Netočno
71. Stranka koja je od 1990. godine do danas formirala najviše vlada u Hrvatskoj naziva se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
72. U Hrvatskoj se primjenjuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ metoda izračuna zastupničkih mandata na temelju dobivenih glasova.
73. Koje su posljedice izbornih sustava relativne većine na broj stranaka u parlamentu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
74. Stranke su na izborima osvojile sljedeći udio u ukupnom broju glasova: stranka A 54%, stranka B 37% i stranka C 9%. Zašto u navedenom slučaju nije potrebna koalicija stranaka? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
75. Aktivno biračko pravo imaju sve osobe s prebivalištem u državi.
    1. Točno
    2. Netočno
76. Izbori za zastupnike Hrvatskog sabora raspisuju se najkasnije \_\_\_\_\_\_\_\_\_\_\_\_\_\_\_\_\_\_\_\_\_\_\_\_ dana nakon isteka mandata ili raspuštanja prethodnog saziva.
77. Što je prohibitivna klauzula? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
78. Kojom se većinom odlučuje na referendumu u Republici Hrvatskoj? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
79. Na koji način hrvatski birači sudjeluju u odlučivanju o ulasku Republike Hrvatske u saveze s drugim državama? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
80. Koliko zastupnika na izborima za Hrvatski sabor mogu birati birači koji nemaju prebivalište u Republici Hrvatskoj? \_\_\_\_\_\_\_\_\_\_\_\_\_\_\_\_
81. Koje se grupe uključuju u izbore za osvajanje političke vlasti?
    1. sindikati
    2. političke stranke
    3. interesne skupine
82. Raspodjela mandata može biti prema sustavu većinskoga predstavništva ili prema sustavu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ predstavništva.
83. Navedite oblik neizravnoga sudjelovanja građana u donošenju političkih odluka u suvremenim demokracijama. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
84. Na izborima je politička stranka A dobila 55% glasova, politička stranka B 25% glasova, a politička stranka C 20% glasova. Kakvu je većinu ostvarila stranka A? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
85. Kako se nazivaju izborni sustavi koji se zasnivaju na načelu „pobjednik uzima sve”?
    1. razmjerni
    2. većinski
    3. mješoviti
86. Politička stranka A sklopila je koalicijski sporazum s političkom strankom B te je time ostvarila većinu potrebnu za sastavljanje vlade. Što je za političku stranku A sredstvo, a što cilj? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
87. Objasnite na temelju kakvoga se biračkoga prava bira Predsjednik Republike Hrvatske. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
88. Koji se sustav izbora na parlamentarnim izborima primjenjuje u Republici Hrvatskoj? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
89. Opće izborno pravo znači da svi građani mogu birati i biti birani.
    1. Točno
    2. Netočno
90. Što je parlamentarni prag?
    1. minimum propisanoga postotka glasova birača da bi neka stranka ušla u parlament, tj. sudjelovala u diobi zastupničkih mjesta
    2. minimum propisanoga broja zastupnika koliko parlament može imati
    3. broj zastupnika koje jedna stranka može predložiti za parlament
91. Što obilježava nekompetitivne izbore? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
92. Koja stranka ima relativnu većinu u većinskome izbornome sustavu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
93. U razmjernome izbornome sustavu za osvajanje vlasti dovoljno je postići običnu većinu glasova.
    1. Točno
    2. Netočno

**TOČNI ODGOVORI**

1. nekompetitivni izbori
2. putem zborova građana
3. b
4. a
5. b
6. postizborna koalicija
7. oporba / opozicija / parlamentarna manjina / oporbene stranke
8. c
9. U diplomatsko-konzularnim predstavništvima Republike Hrvatske / ambasade Republike Hrvatske
10. Dan prije izbora / 1 dan / 1
11. D´Hondtova metoda
12. Svakih 5 godina / 5 godina
13. b
14. c
15. a
16. c
17. Polukompetitivni/semikompetitivni
18. Izborima za Hrvatski sabor, Europski parlament i Predsjednika Republike Hrvatske (treba navesti sve)
19. a
20. b
21. U 20. st.
22. Razmjernom/proporcionalnom
23. Savjetodavni/konzultativni
24. T
25. N
26. a
27. poslovna
28. Referendum
29. Sustav izbornog količnika
30. Prohibitivna klauzula / izborni prag / prohibitivna granica
31. b
32. lokalnim
33. pet/5
34. U konzulatima i ambasadama RH/konzulatima RH/ambasadama RH/veleposlanstvima RH (sjedištima diplomatsko-konzularnih predstavništava Republike Hrvatske u stranoj državi u kojoj prebivaju)
35. Prohibitivna klauzula / prohibitivna granica / izborni prag
36. T
37. N
38. N
39. koalicije
40. proporcionalni/razmjerni
41. Europski
42. Razmjerni/proporcionalni.
43. Socijalističkoj Federativnoj Republici Jugoslaviji/SFRJ / u Jugoslaviji
44. a
45. 1990.
46. dio zastupnika bira se većinskim, a dio razmjernim izborima
47. građani/državljani/birači Republike Hrvatske
48. T
49. c
50. većinski
51. referendum /plebiscit
52. proporcionalnom/razmjernom izbornom sustavu
53. 6/šest
54. Europski parlament
55. T
56. a
57. prohibitivna/prohibitivna klauzula
58. koalicija
59. građani/državljani koji nemaju prebivalište u Hrvatskoj /građani koji ne žive u RH građani koji nemaju stalni boravak u RH
60. tri/3
61. građani RH /državljani RH
62. N
63. b
64. referendum
65. 1992.
66. 10/deset
67. izborom svojih predstavnika/posredno
68. HDZ/Hrvatska demokratska zajednica
69. popis birača/birački popis
70. T
71. HDZ/Hrvatska demokratska zajednica
72. D'Hondtova
73. potiče smanjenje broja političkih stranaka
74. zato što stranka A može samostalno oformiti Vladu (ima apsolutnu većinu)
75. N
76. 60
77. prohibitivna klauzula određuje minimalni postotak glasova koji stranka treba dobiti da bi ušla u sabor (njčešće 3-5%)
78. većinom glasova birača koji su pristupili izborima/izašli na referendum
79. nakon odluke sabora - referendumom
80. tri zastupnika
81. b
82. razmjernog/proporcionalnog
83. preko političkih predstavnika, pritiscima i utjecajima na nositelje političke vlasti, javnim djelovanjem
84. apsolutnu
85. b
86. sredstvo je koalicijski sporazum a cilj je osvajanje vlasti / sastavljanje vlade / vladanje
87. općeg i jednakog biračkog prava
88. razmjerni / proporcionalni
89. T
90. a
91. ograničenja slobode izbora
92. stranka koja ima najveći % glasova birača u odnosu na protukandidata
93. T